kardosdrur/scandi-wiki huggingface dataset:
Christoffer Cichosz

Christoffer Cichosz (født. 17. januar 1988) er en dansk håndboldspiller der spiller for Team Tvis Holstebro, og spiller streg. Han er 190 cm. Han har tidligere spillet for Mors-Thy Håndbold. Han har tidligere spillet for Mors-Thy Håndbold og Skjern Håndbold.

Kilder 

Håndboldspillere fra Danmark
Håndboldspillere fra Skjern Håndbold
Håndboldspillere fra Mors-Thy Håndbold
Adam og Eva

Adam og Eva er navnene på de to første mennesker, Adam og Eva, der omtales i Skabelsesberetningen i Bibelen og beskrivelsen af Adam og Evas liv.

Adam og Eva kan også henvise til:
 Adam og Eva (film) – dansk film fra 1953, skrevet og instrueret af Erik Balling
 Adam og Eva (Lost) – to skeletter i tv-serien Lost
 Adam og Eva - dansk dokumentarfilm fra 2009 instrueret af Camilla Magid som en del af serien Climaniacs
Europæisk netværk for vedplanters genressourcer

Europæisk netværk for vedplanters genressourcer ( - EUFORGEN) er et internationalt netværk, der fremmer bevarelse og bæredygtig brug af frø- og genmateriale i Europa. 
Netværkets opgaver inkluderer at koordinere og promovere in situ (på stedet) og ex situ (uden for stedet) bevarelse af vedplanters genressourcer, sikre udveksling af viden og øge offentlighedens bevidsthed om behovet for bevaring af frø- og plantemateriale. 

EUFORGEN finansieres af medlemslandene, og dets aktiviteter foregår hovedsageligt gennem arbejdsgrupper, bestående af eksperter fra hele Europa. Disse mødes for at udveksle viden, analysere politikker og praksis og derudover udvikle videnskabsbaserede strategier til at forbedre forvaltningen af vedplanters frø- og genmateriale. EUFORGEN blev etableret i 1994. Sekretæriatet er hostet af European Forest Institute og ligger i Barcelona, Spanien.

Medlemslande 
Der er på nuværende tidspunkt 25 Europæiske medlemslande i EUFORGEN (Januar, 2018)

Referencer

Se også 
 NordGen

Genbanker
Skov
Skovbrug
Klimaforandringer
Etableret i 1994
Emma Norsgaard

Emma Cecilie Norsgaard Bjerg   (født Jørgensen, 26. juli 1999 i Silkeborg) er en dansk cykelrytter, som kører for . Hun har bl.a. vundet danmarksmesterskabet i linjeløb og i enkeltstart, og i 2023 vandt hun en etape i Tour de France Femmes.

Karriere 
Ved DM i landevejscykling 2015 vandt hun sølv i linjeløbet for seniorer, kun slået af Amalie Dideriksen. Året efter vandt Emma Norsgaard linjeløbet foran Dideriksen, og hun kunne kalde sig danmarksmester som 17-årig.

I 2017 vandt hun bronze i juniorernes enkeltstart og sølv i linjeløbet ved EM i landevejscykling. Samme år vandt hun sølv i juniorernes VM i linjeløb og blev nummer 16 på juniorernes enkeltstart ved VM i Bergen. Her måtte hun køre på Cecilie Uttrup Ludwigs cykel, da hendes egen ikke blev godkendt; cyklen fra Python Pro var ikke typegodkendt af UCI.

Hun blev inspireret af sin storebror Mathias Norsgaard til at begynde som cykelrytter, da hun var syv år.

Meritter 

2016
 1.  Dansk mester i linjeløb
 6. plads ved VM for juniorer i linjeløb

2017
 1.  Dansk juniormester i enkeltstart
 2.  VM for juniorer i linjeløb
 EM i landevejscykling for juniorer
2.  Enkeltstart
3.  Linjeløb
 3. plads sammenlagt i Energiewacht Tour Juniors

2018
 2. plads ved Dannarksmesterskaberne i linjeløb
 2. plads ved Chrono des Nations-Les Herbiers-Vendée

2019
 3. plads ved Chrono des Nations-Les Herbiers-Vendée

2020
 1.  Dansk mester i linjeløb
 3.  U23-EM i linjeløb
 3. plads ved Omloop van het Hageland
 7. plads ved VM i enkeltstart

2021
 1.  Dansk mester i enkeltstart
 Samlet vinder af Grand Prix Elsy Jacobs
 Vinder af 1. og 2. etape
 1.  Pointkonkurrencen
 1.  Ungdomskonkurrencen
 3. plads sammenlagt ved Thüringen Ladies Tour
 Vinder af 1. etape
 2. plads, 2. og 3. etape
 1.  Ungdomskonkurrencen
 1. plads, 6. etape af Giro Rosa
 2. plads, 5. og 8. etape af Giro Rosa
 2. plads ved Omloop Het Nieuwsblad
 2. plads ved Le Samyn des Dames
 2. plads ved Classic Brugge-De Panne
 2. plads ved Scheldeprijs
 3. plads sammenlagt ved Healthy Ageing Tour
1.  Ungdomskonkurrencen

2022
 1.  Dansk mester i enkeltstart
 1. plads ved Le Samyn des Dames
 1. plads ved Kreiz Breizh Elites

2023
 1. plads, 6. etape af Tour de France Femmes
 1.  Dansk mester i enkeltstart
 1.  Dansk mester i gravel
 2. plads samlet ved Baloise Ladies Tour
 2. plads, 1. etape
 4. plads ved Omloop Het Nieuwsblad

Privat 
Norsgaard blev den 30. oktober 2021 gift med Mikkel Bjerg, der også er professionel cykelrytter. Parret bor i Brædstrup.

Norsgaard er lillesøster til Mathias Norsgaard, som ligeledes er professionel cykelrytter.

Referencer

Eksterne henvisninger 

 
 
 
 

Personer fra Silkeborg
Kvindelige cykelryttere fra Danmark
Deltagere for Danmark ved sommer-OL 2020
Cykelryttere ved sommer-OL 2020
Oneida

Oneida (eget navn: Onyota'a:ka eller Onayotekaonotyu) er et folk af oprindelige amerikanere og en af de fem oprindelige stammer i Irokeserføderationen (Haudesonaunee). De levede oprindeligt i det centrale af nutidens USA-stat New York omkring søen Oneida og i Oneida County. I nutiden er der fire anerkendte stammer tilbage: en i New York, en i Wisconsin i og omkring byen Green Bay samt to i den canadiske provins Ontario i henholdsvis Six Nations of the Great River og lidt længere mod syd i Southwold.

Referencer 

Irokesere
Julius Johansen

Julius Graungaard Johansen (født 13. september 1999 i Blovstrød) er en dansk cykelrytter, som kører for .

Johansen vandt bronze ved juniorens linjeløb til DM i landevejscykling 2015. I 2017 vandt han junior-DM i både linjeløb og enkeltstart. Samme år vandt han sølv i juniorernes enkeltstart ved EM i landevejscykling og guld i linjeløbet ved VM i landevejscykling. I 2020 vandt han VM i 4000 meter holdforfølgelsesløb ved VM på bane i Berlin sammen med Lasse Norman Hansen, Rasmus Lund Pedersen og Frederik Rodenberg. Kvartetten besejrede New Zealand i finalen og satte samtidig ny verdensrekord i tiden 3.44,672 minutter, den tredje forbedring på to dage. Præstationen var med til at sikre de fire ryttere prisen som Årets Sportsnavn 2020.

Meritter

Landevej 
2017
 1. plads,  VM i landevejscykling for juniorer
 1. plads,  DM i landevejscykling for juniorer
 1. plads,  DM i enkeltstart for juniorer
 1. plads samlet, Trofeo Karlsberg
 1. plads, 3b. etape (enkeltstart)
 2. plads,  EM i enkeltstart for juniorer
 6. plads, VM i enkeltstart for juniorer
2018
 1. plads,  DM i landevejscykling for U23
2020
 1. plads,  DM i enkeltstart for U23
 1. plads,  DM i landevejscykling for U23

Udmærkelser 
 Årets Talent i dansk cykelsport (2017)

Privat 
Den 22. februar 2022 blev han forlovet med Tusnelda Svanholmer.

Referencer

Eksterne henvisninger 

 
 

Personer fra Blovstrød
Mandlige cykelryttere fra Danmark
Årets Sportsnavn
Deltagere for Danmark ved sommer-OL 2020
Ruprecht 2. af Pfalz

Ruprecht 2. af Pfalz (født 14. maj 1325 i Amberg – død 6. januar 1398 samme sted), søn af pfalzgreve Adolf af Pfalz (1300–1327) og Irmengard af Oettingen (1310–1389). Han var pfalzgreve af Pfalz-Zweibrücken i 1394–1398 og kurfurste af Pfalz i 1390–1398.

Ægteskab 
Ruprecht 2. giftede sig med Beatrix af Sizilien-Aragon (1326–1365) (en datter af kong Peter 2. af Sicilien (1304–1342)).

De fik syv børn. Den næstyngste var Ruprecht 3. af Pfalz, der blev tysk-romersk konge i 1400–1410. 
 

Kurfyrster af Pfalz
Huset Wittelsbach
Personer i 1300-tallet
Luca Reichardt Ben Coker

Luca Reichardt Ben Coker (født 31. august 2008 i Hvidovre) er en dansk skuespiller, som har medvirket i flere danske film, som blandt andet Villads fra Valby og Krummerne - alt på spil. Han spiller også på Eventyrteatret.

Eksterne henvisninger 
 
 EB, 2015

Personer fra Hvidovre
Børneskuespillere fra Danmark
Belgiens 1. division B

Belgiens 1. division B også kendt som (Profvoetbal 1B og Proximus League af sponsorårsager) er det næsthøjeste niveau i det belgiske fodboldsystem - et niveau under Belgiens 1. division A. Den blev skabt af Belgiens fodboldforbund i 2016, som erstatning for Belgiens 2. division. Rækken indeholder kun 8 hold - der alle er professionelle.

Referencer

Eksterne henvisninger 
 Belgiens fodboldforbunds hjemmeside

Fodboldturneringer
1. Division B
Etableret i 2016
Belgiske 1. amatørdivision

Den belgiske 1. amatørdivision er den tredjehøjeste række i det belgiske fodboldsystem, et niveau under den Belgiske 1. division B. Den blev skabt af Belgiens fodboldforbund i 2016, hvor den blev placeret som tredje niveau, og derved skubbede alle divisioner herunder et niveau ned.

Referencer 

Fodboldturneringer
1. amatørdivision
Etableret i 2016
Belgiske 2. Amatør Division

Belgiske 2. Amatør Division er navnet på den fjerdebedste fodboldrække i Belgien. 
Divisionen består af tre separate ligaer hvor to af dem er med hold med licens i Voetbalfederatie Vlaanderen (VFV, Den flamsktalende del af Belgiens fodboldforbund), samt en liga med hold  som har licens fra Association des Clubs Francophones de Football (ACFF, Den fransktalende del af Belgiens fodboldforbund).

Fodboldturneringer
2. Amatør Division
Etableret i 2016
Belgiske 3. Amatør Division

Belgiske 3. Amatør Division er navnet på den fjerde bedste fodboldrække i Belgien. 
Divisionen består af fire separate ligaer hvor to af dem er med hold med licens i Voetbalfederatie Vlaanderen (VFV, Den flamsktalende del af Belgiens fodboldforbund), samt to ligaer med hold som har licens fra Association des Clubs Francophones de Football (ACFF, Den fransktalende del af Belgiens fodboldforbund).

Fodboldturneringer
3. Amatør Division
Etableret i 2016
Belgiske Provinsielle Ligaer

Belgiske Provinsielle Ligaer er navnet på de lavere fodboldrækker i Belgien som består af i alt 4 divisions niveauer.

Fodboldturneringer
Provinsielle Ligaer
Etableret i 1904
Adolf af Pfalz (1300–1327)

Adolf af Pfalz (født 27. september 1300 i Wolfratshausen, død 29. januar 1327 i Neustadt an der Weinstraße) var søn af hertug i Oberbayern og pfalzgreve Rudolf 1. af Pfalz (1274 – 1319) og Mechtild af Nassau (før 1280–1323) (en datter af kong Adolf af Tyskland). Adolf af Pfalz var en pfalzgreve, der aldrig kom til at regere. De landområder, som han gjorde krav på, var besat af andre.

Adolf af Pfalz døde under kampen for sine rettigheder. Derimod blev en søn (Ruprecht 2. af Pfalz) kurfyrste, og en sønnesøn (Ruprecht 3. af Pfalz) blev tysk konge.

Ægteskab 
Adolf af Pfalz var gift med Irmengard af Oettingen (før 1310–1389).  De fik fire børn. En søn (Ruprecht 2. af Pfalz) blev kurfyrste af Pfalz.

Huset Wittelsbach
Personer i 1300-tallet
Eri Itō

Eri Itō (伊東恵里, Eri Itoh; født 16. november i Kanagawa prefektur i Japan) er en japansk skuespillerinde og sangerinde. Hun begyndte at synge, da hun var to år gammel og blev undervist af sin moder. Hun studerede i Musashino Academia Musicae, som er en af de mest prestigefyldte musikkonservatorier i Japan. Efter eksamen blev hun tilknyttet Shiki Theater Company.

Som skuespillerinde stod hun i den musikalske tilpasning af Bernadettes Sang, My Fair Lady og Rosalie, blandt andre. Hun var også dub-stemme for Belle i Beauty and the Beast, og sang stemmen for Mary Poppins og Disney-filmen Mulan i de respektive film, og har også medvirket i flere dokumentarer og reklamer.

Som solo-sangerinde har hun udgivet 2 albums, Say og Lonely with You (en sang komponeret af Yuki Kajiura), og har samarbejdet med forskellige japanske kunstnere. Hendes stemme kan også høres i "Sona Mi Areru Ec Sancitu" fra Sega Saturn spillet Panzer Dragoon Saga og "Anu Orta Veniya" fra Panzer Dragoon Orta (2002) for Xbox.

Sammen med Yuki Kajiura har hun sunget i lydsporene til Tsubasa Chronicles, Xenosaga Episode III (2006), Pandora Hearts (2009), Rekishi Hiwa Historia, Puella Magi Madoka Magica (2011) og Fate/Zero (2011), samt Kajiura's anden solo-album Fiction II. Hun var også gæst i Yuki Kajiura Live vol. 2, 6, 8 og 9.

Hun sang i premiereopførelsen af Toho-musikalen "Miss Saigon" som den ledende kvindelige rolle "Kim".

Noter

Eksterne henvisninger 
 
 
 
 "Ring your song" (Eri ito) 

Sangere fra Japan
Rasmus Boysen

Rasmus Boysen (født 14. oktober 1992) er en dansk håndboldspiller, der spiller for det danske hold Fredericia HK, hvor han har spillet siden 2020. Han er bagspiller.

Rasmus Boysen var tidligere en del af det danske ungdomslandshold, med hvem han deltog i U21 VM i Bosnien-Herzegovina i 2013. Han nåede at spille 15 ungdomslandskampe for Danmark.

Kilder

Eksterne henvisninger 
 

Håndboldspillere fra Danmark
Håndboldspillere fra Ribe-Esbjerg HH
Håndboldspillere fra Skjern Håndbold
Trassenheide

Trassenheide er en badeby og kommune i det nordøstlige Tyskland, beliggende i Amt Usedom-Nord i den nordlige
del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern.

Geografi 
Trassenheide er én af de mindste badebyer på øen Usedom. Den er beliggende mellem Zinnowitz og Karlshagen, og kommunen ligger ved Usedomer Bäderbahn. Omkring otte kilometer vest herfor, ligger byen Wolgast og fire km mod øst, amtets administrationsby Zinnowitz.

Eksterne kilder og henvisninger 

 Kommunen websted
 Kommunens side  på amtets websted
 Befolkningsstatistik mm 

Byer i Mecklenburg-Vorpommern
Kommuner i Mecklenburg-Vorpommern
Amt Usedom-Nord
Byer i Kreis Vorpommern-Greifswald
Favrholm Station

Favrholm Station er en planlagt jernbanestation i Favrholm syd for Hillerød, der skal betjenes af S-tog (Nordbanen) og Lokaltog (Frederiksværkbanen). Stationen bliver et trinbræt og kommer til at ligge i den kommende bydel Favrholm tæt på det nye Nyt Hospital Nordsjælland.

Stationen bliver lavet for at gøre det nemmere for læger, sygeplejersker og patienter som bor i Hundested, Frederiksværk, Helsingør og Hillerød at komme dertil.

Stationen forventes færdig i december 2023. Projektet var oprindeligt sat til at være færdig i december 2021, men blev udskudt to år, da Nyt Hospital Nordsjælland også blev forsinket. Byggeomkostningerne er under processen steget med omkring 40 millioner kroner. Det er Staten, DSB, Hillerød Kommune, Lokaltog og Region Hovedstaden der sammen finansierer projektet.

Kilder 

Bygninger, konstruktioner og anlæg i Hillerød
Transport i Hillerød
Plagioklas

Plagioklas er en gruppe feldspater, som er sammensat af feldspatmineralerne albit (NaAlSi3O8) og anortit (CaAl2Si2O8). Albit og anortit er silikatmineraler i lighed med de andre feldspatmineraler.

Plagioklas-serien 

Plagioklas er ikke navnet på et mineral, men en betegnelse på en serie sammensætninger mellem mineralerne albit og anortit. Anortit, som er den ene hovedkomponent, indeholder kalcium (Ca). Jo mere kalcium plagioklas indeholder, jo mere basisk er den. Plagioklas udgør sammen med alkalifeldspat de to hovedgrupper, man finder i feldspatfamilien. Tabellen herunder viser de forskellige feldspater, som findes i plagioklas-serien og deres sammensætninger.

Brug 
Plagioklas kan være bjergartsdannende. Bjergarten  anortosit indeholder 90-100% plagioklas og brydes som byggemateriale, for at lave lys asfalt og bruges som bestanddel i stenuld. I Rogaland bliver der udvundet anortosit til disse formål.

Noter

Eksterne henvisninger 

 Webmineral

Feltspater
The Mortal Instruments: Dæmonernes by

The Mortal Instruments: Dæmonernes by er en amerikansk fantasy-eventyrfilm fra 2013. Filmen er instrueret af Harald Zwart, manuskript er skrevet af Jessica Postigo ud fra romanen City of Bones af Cassandra Clare, og Lily Collins spiller hovedrollen som Clary Fray. Jamie Campbell Bower, Robert Sheehan, Jemima West, Kevin Zegers, Jonathan Rhys Meyers, Jared Harris og Lena Headey har andre vigtige roller.

Medvirkende 
 Lily Collins som Clary Fray
 Jamie Campbell Bower som Jace Wayland/Herondale
 Robert Sheehan som Simon Lewis
 Kevin Zegers som Alec Lightwood
 Jemima West som Isabelle Lightwood
 Lena Headey som Jocelyn Fray
 Kevin Durand som Emil Pangborn
 Jonathan Rhys Meyers som Valentine Morgenstern
 Jared Harris som Hodge Starkweather
 Aidan Turner som Luke Garroway
 Robert Maillet som Blackwell
 Harry Van Gorkum som Alaric
 CCH Pounder som Dorothea
 Godfrey Gao som Magnus Bane

Eksterne henvisninger 
 

Amerikanske film fra 2013
Fantasyfilm fra USA
Eventyrfilm fra USA
Monsterfilm
Engelsksprogede film
Lily Collins

Lily Jane Collins (født 18. marts 1989 i Guildford i Surrey i England) er en amerikansk-engelsk skuespillerinde, best kendt for sine roller i filmene The Blind Side (2009), Abduction (2011), Lille spejl på væggen der, eventyret om Snehvide (2012) og The Mortal Instruments: Dæmonernes by (2013).
Emily in Paris (2022).

Udvalgt filmografi 
 Okja (2017) To the Bone (2017)
 Rules Don't Apply (2016)
 Love, Rosie (2014)
 The Mortal Instruments: Dæmonernes by (2013)
 The English Teacher (2013)
 Stuck in Love (2012)
 Lille spejl på væggen der, eventyret om Snehvide (2012)
 Abduction (2011)
 Priest (2011)
 The Blind Side (2009)
 Tolkien'' (2019)

Eksterne henvisninger 
 

Skuespillere fra USA
Sarah Zadrazil

Sarah Zadrazil (født 19. februar 1993) er en østrigsk fodboldspiller, der spiller som midtbanespiller for den tyske klub Turbine Potsdam og Østrigs landshold.

Hæder 
Østrig
 Cyprus Women's Cup: Vinder 2016

Referencer

Eksterne henvisninger 
 

Kvindelige fodboldspillere fra Østrig
Kvindelige fodboldlandsholdsspillere fra Østrig
Viktoria Schnaderbeck

Viktoria Schnaderbeck (født 4. januar 1991) er en østrigsk fodboldspiller, der spiller for FC Bayern München i den tyske Frauen Bundesliga. Hun er anfører for Østrigs landshold.

Hæder

 Bayern München
 Bundesliga: Vinder 2014–15, 2015–16
 DFB-Pokal: Vinder 2012
 Bundesliga Cup: Vinder 2011

Østrig
 Cyprus Cup: Vinder 2016

Eksterne henvisninger

Noter 

Kvindelige fodboldspillere fra Østrig
Kvindelige fodboldlandsholdsspillere fra Østrig
Sarah Puntigam

Sarah Puntigam (født 13. oktober 1992) er en østrigsk fodboldspiller, der spiller som midtbanespiller for Houston Dash i National Women's Soccer League og for Østrigs kvindefodboldlandshold.

Hæder 
Bayern München

 DFB-Pokal: Vinder 2011–12

Landshold
 Cyprus Cup: Vinder 2016

Referencer

Eksterne henvisninger 
 

Kvindelige fodboldspillere fra Østrig
Kvindelige fodboldlandsholdsspillere fra Østrig
Fodboldspillere fra Montpellier HSC (kvinder)
Oktobristerne

Oktobristerne (, ) var medlemmer af partiet 17. oktober forbundet (, ) i Rusland.

Partiet var vokset ud af den russiske revolution i 1905 og eksisterede frem til udgangen af 1917. Organisationen stiftet med Oktobermanifestet, udsendt den 17. oktober 1905 af Nikolaj II, som grundlag. Oktobristerne støttede idéen om et konstitutionelt monarki med fulde lovgivningsmæssige rettigheder til Dumaen, som proklameret af zaren i manifestet.

I den tredje duma (1907-1912) udgjorde de den næststørste gruppe efter De Sorte Hundreder (), som de samarbejdede med. De blev støttet af adelen og iværksættere på grund af deres konservative politik. I 1915 tilhørte de den progressive blok af oppositionspartier i Dumaen, og var repræsenteret efter Februarrevolutionen i 1917 i den provisoriske regering. Partiledelsen bestod af industrimagnaten Aleksandr Gutjkov, godsejeren Mikhail Rodzjanko og lægen Ivan Godnev. Gutjkov var Krigsminister i den første provisoriske regering.

Eksterne henvisninger 

 Den Store Danske Encyklopædi: Oktobrister hentet 3. august 2017.
 Lenin i Pravda Nr.14/15 (7. marts 1917): Die erste Etappe der ersten Revolution, hentet 3. august 2017 

Politiske partier i Rusland
Etableret i 1905
Ophørt i 1917
Residualvolumen

Residualvolumen (RV) er den luftmængde, som findes i lungerne efter forceret ekspiration, dvs den mængde luft som det er fysisk umuligt at udånde. FRC = functional residual capacity dækker over residualvolumen og den ekspiratoriske reservevolumen, det er den mængde luft der er tilbage i lungerne efter afslutning af normal ekspiration, dvs. i lungernes hvilestilling.

Kilder 

https://www.medicin.wiki/residualvolumen/ 
https://www.ncbi.nlm.nih.gov/books/NBK500007/

Lægevidenskab
Hoover (Alabama)

Hoover er en amerikansk by i de amerikanske counties Jefferson County og Shelby County i staten Alabama. Den har et indbyggertal på .

Referencer

Ekstern henvisning 
 

Byer i Alabama
Dothan (Alabama)

Dothan er en by i den sydøstlige del af staten Alabama i USA. Den er administrativt centrum for det amerikanske county Houston County i staten Alabama. Byen har  indbyggere.

Referencer

Eksterne henvisninger 

Byer i Alabama
Mikkel Bjerg

Mikkel Norsgaard Bjerg (født 3. november 1998 i København) er en dansk cykelrytter, som kører for .

Under VM i landevejscykling 2016 i Doha tog han sølvmedaljen efter amerikanske Brandon McNulty ved enkeltstarten for juniorer.

I 2017 tog Bjerg først EM-sølv ved enkeltstarten for U23-ryttere under EM i landevejscykling 2017 i Herning, før han én måned senere blev U23-verdensmester i enkeltstart under VM i landevejscykling 2017 i Bergen, foran amerikanske Brandon McNulty og franske Corentin Ermenault.

I 2017 blev Mikkel Bjerg kåret som Årets Fund af Danmarks Idrætsforbund, Team Danmark og Politiken.

I august 2019 tog Bjerg sølv i enkeltstart EM for U/23 efter en anden dansker, Johan Price-Pejtersen. I september 2019 genvandt Bjerg VM i enkeltstart for U23 for tredje år i træk.

Privat 
Han blev den 30. oktober 2021 gift med den professionelle cykelrytter Emma Norsgaard.

Meritter 

 2016
  DM i enkeltstart for juniorer
 Aubel-Thimister-La Gleize
 Samlede stilling
 Vinder af 2. etape (holdtidskørsel)
2. plads, Tour de l'Abitibi
 Vinder af 7. etape
2. plads, VM i enkeltstart for juniorer
2017
 VM i enkeltstart for U23
2. plads EM i enkeltstart for U23
2. plads, DM i enkeltstart for U23
2. plads, Duo Normand (med Mathias Norsgaard Jørgensen)
2. plads, Chrono des Nations
3. plads, DM i enkeltstart for eliten
Dansk timerekord med 52,311 km, og femte bedste i verden.

2018
 VM i enkeltstart for U23
1. plads, Dorpenomloop Rucphen
2. plads, DM i enkeltstart for eliten
2. plads, Hafjell GP
2. plads, Chrono Champenois
2. plads, Chrono des Nations

2019
 VM i enkeltstart for U23
1. plads, samlet,  Le Triptyque des Monts et Châteaux
1. plads, Hafjell TT
1. plads, Chrono Champenois
2. plads, EM i enkeltstart for U23
2. plads, DM i enkeltstart for U23
5. plads, DM i enkeltstart for eliten
 6. plads, samlet, PostNord Danmark Rundt

2021
 2. plads, DM i enkeltstart for eliten

2022
 4. plads, EM i enkeltstart for eliten

2023
 1. plads, 4. etape af Critérium du Dauphiné
 3. plads, DM i enkeltstart for eliten

Referencer

Eksterne henvisninger 

 
 
 
 

Personer fra København
Mandlige cykelryttere fra Danmark
Årets fund i dansk idræt
Tre Søstre

Tre Søstre er de tre hovedafgrøder for flere grupper af Amerikas oprindelige folkeslag: majs, squash og klatrende bønner, dyrket sammen i symbiose med hinanden.

Når disse tre afgrøder plantes tæt på hinanden, opstår der symbiose, hvor de tre planter opnår gensidige fordele gennem hinanden. Bønnerne klatrer op ad majsstænglerne for at fange mere lys, fikserer nitrogen fra luften og binder det i jorden, så de to andre planter kan bruge det. Squash-bladene dækker jorden til omkring de to andre planter, så ukrudtsplanter ikke kan overtage. Samtidig skaber squashbladene et mikroklima, så fugten i jorden bevares med fordel for alle tre planter, og de stive små plantehår på squashstænglerne holder også insekter væk.
 Den heldige plantekombination betegnes ud fra antropocentrisk synspunkt som "tre søstre", altså bevidste væsner, der i kraft af slægtskab ikke ødelægger hinanden som fjender, men samarbejder, som man gør i en familie.

Dyrkningsmetoden blev udviklet af de oprindelige amerikanske folkeslag i løbet af 5.000-6.000 år. Squash var den første plante til at blive domesticeret i stenalderen af de amerikanske folkeslag, for cirka 8.000-10.000 år siden. Derefter blev majs, og til sidst bønneslægterne domesticeret, og derefter opdagede man den heldige symbiose.

De Tre Søstre indeholder sammensatte kulhydrater, sunde umættede fedtsyrer, mineraler, vitaminer og alle 8 essentielle aminosyrer, hvilket gjorde, at de var det vigtigste, næringsfulde kost for Amerikas oprindelige folkeslag. Derved var planterne så værdifulde, at Irokeserne og andre stammer brugte de Tre Søstre som betalingsmiddel ved byttehandel. Dette blev afspejlet i prægningen af den særlige Sacagawea dollar-mønt i 2009 i USA, hvorpå dyrkning af de Tre Søstre blev afbildet.

Tre Søstre Afgrøderne

Noter 

Oprindelige amerikanere
Landbrug
Fødevarer